Γκάμπριελ Μπερν

Ο **Γκάμπριελ Τζέιμς Μπερν** (12 Μαΐου 1950 - ) είναι Ιρλανδός ηθοποιός. Έχει λάβει Χρυσή Σφαίρα καθώς και υποψηφιότητες για ένα βραβείο Grammy, δύο Βραβεία Έμμυ Ζώνης Υψηλής Τηλεθέασης και δύο Βραβεία Τόνυ. Ο Μπερν τιμήθηκε με τιμητικό Βραβείο της Ιρλανδικής Ακαδημίας Κινηματογράφου και Τηλεόρασης το 2018 και κατατάχθηκε στο νούμερο 17 στη λίστα της εφημερίδας *The Irish Times* με τους καλύτερους ηθοποιούς του κινηματογράφου της Ιρλανδίας το 2020. Το 2009 η εφημερίδα *[[The Guardian|Guardian]]* τον ανακήρυξε έναν από τους καλύτερους ηθοποιούς που δεν έχουν λάβει υποψηφιότητα για Όσκαρ.

Η καριέρα του Μπερν ξεκίνησε στο Θέατρο Focus του Δουβλίνου και συνεχίστηκε στο Θέατρο Royal Court του Λονδίνου το 1974. Το ντεμπούτο του στην οθόνη έγινε στην ιρλανδική δραματική σειρά *The Riordans* και στη spin-off εκπομπή *Bracken*. Ο Μπερ συνέχισε να πρωταγωνιστεί σε ταινίες όπως *Κατάσταση εκτάκτου ανάγκης* (1986), *Lionheart* (1987), *[[Το πέρασμα του Μίλερ]]* (1990), *[[Μικρές κυρίες (ταινία, 1994)|Μικρές κυρίες]]* (1994), *[[Ο Νεκρός|Ο νεκρός]]* (1995), *[[Συνήθεις ύποπτοι]]* (1995), *Ο άνθρωπος με τη σιδερένια μάσκα* (1998), *[[Δημόσιος κίνδυνος (ταινία, 1998)|Δημόσιος κίνδυνος]]* (1998), *Το παιχνίδι του έρωτα* (2004) *33 ψυχές* (2015), και *Η διαδοχή* (2018). Ήταν ένας από τους σεναριογράφους της ταινίας *Ερωτικά παιχνίδια* (1996) και έκανε την παραγωγή στην ταινία *[[Εις το όνομα του πατρός]]* (1993).

Για τη δουλειά του στο Μπρόντγουεϊ, ο Μπερν έχει λάβει δύο υποψηφιότητες για το βραβείο Τόνυ καλύτερου ηθοποιού σε θεατρικό έργο για τους ρόλους του στα έργα *Ένα φεγγάρι για τους καταραμένους* (2000) και *[[Ταξίδι μιας μεγάλης μέρας μέσα στη νύχτα]]* (2016) του Ευγένιου Ο' Νιλ. Για την τηλεοπτική του δουλειά, ο Μπερν έχει λάβει δύο υποψηφιότητες για Βραβείο Έμμυ Ζώνης Υψηλής Τηλεθέασης Α' Αντρικού Ρόλου σε Δραματική Σειρά για τον ρόλο του ως Πολ Γουέστον στη δραματική σειρά του HBO *Μαθήματα ψυχολογίας* (2008–2010), ενώ έλαβε και μία Χρυσή Σφαίρα. Άλλοι αξιόλογοι τηλεοπτικοί του ρόλοι περιλαμβάνουν τις σειρές *[[Βίκινγκς (τηλεοπτική σειρά)|Βίκινγκς]]* (2013), *Μανιακός* (2018) και *War of the Worlds* (2019–2022).

## Τα πρώτα χρόνια
Ο Γκάμπριελ Τζέιμς Μπερν γεννήθηκε στις 12 Μαΐου 1950 στο Γουόκινσταουν του Δουβλίνου, στην Ιρλανδία Ήταν γιος ρωμαιοκαθολικών. Ο πατέρας του, Νταν, ήταν στρατιωτικός και βαρελοποιός, ενώ η μητέρα του, Αϊλίν (το γένος Γκάνον), από το Έλφιν του Ροσκόμον, ήταν νοσηλεύτρια. Είχε πέντε μικρότερα αδέρφια: τους Ντόναλ, Τόμας, Μπρέντα, Μάργκαρετ, καθώς και μια ακόμα αδελφή που πέθανε σε νεαρή ηλικία, τη Μαριάν. 

Ο Μπερν τελείωσε το λύκειο Ardscoil Éanna στο Κλάμλιν, όπου αργότερα δίδαξε ισπανικά και ιστορία. Σπούδασε αρχαιολογία, ισπανικά και γλωσσολογία στο University College του Δουβλίνου από όπου πήρε πτυχίο το 1972, αποκτώντας επάρκεια στην ιρλανδική γλώσσα. Συνέχισε τις σπουδές του ολοκληρώνοντας ένα Ανώτερο Δίπλωμα στην Εκπαίδευση (HDipEd) το 1973.

Σχετικά με την εκπαίδευσή του για να γίνει ιερέας, ο Μπερν είπε σε μια συνέντευξη: "Πέρασα πέντε χρόνια στο ιεροδιδασκαλείο, όπου υποτίθεται ότι κάποιος είχε αυτήν την συνέτολή. Στη συνέχεια, συνειδητοποίησα ότι εγώ δεν την είχα".

Ο Μπερν έπαιζε ποδόσφαιρο στη Στέλλα Μάρις του Δουβλίνου.

Τον Ιανουάριο του 2011, ο Μπερν μίλησε σε μια συνέντευξη στο *The Meaning of Life* για σεξουαλική κακοποίηση από ιερείς που υπέστη κατά την παιδική του ηλικία.

## Καριέρα
Ο Μπερν εργάστηκε στον τομέα της αρχαιολογίας όταν τελείωσε το πανεπιστήμιο. Διατήρησε την αγάπη του για τη γλώσσα του, γράφοντας αργότερα το πρώτο τηλεοπτικό δράμα στα ιρλανδικά με τίτλο *Draíocht* στον εθνικό τηλεοπτικό σταθμό της Ιρλανδίας, TG4, όπου άρχισε να μεταδίδεται το 1996.

Πριν γίνει ηθοποιός, ο Μπερν έκανε πολλές δουλειές, όπως αρχαιολόγος, μάγειρας και καθηγητής ισπανικών και ιστορίας στο Κράμλιν. Ξεκίνησε την υποκριτική σε ηλικία 29 ετών και βγήκε στη σκηνή στα Θέατρα Focus και Άμπι του Δουβλίνου. Αργότερα εντάχθηκε στο μάθημα παραστατικών τεχνών του Κολεγίου Roslyn Park στο Σαντιμάουντ. Έγινε γνωστός κατά τον τελευταία κύκλο της ιρλανδικής τηλεοπτικής εκπομπής *The Riordans* και στη συνέχεια πρωταγωνίστησε στη δική του σειρά spin-off με τίτλο *Bracken*. Το πρώτο του θεατρικό έργο για την τηλεόραση ήταν το *Love Is...* (RTÉ). Έκανε το κινηματογραφικό του ντεμπούτο το 1981, ως βασιλιάς Ούθερ Πεντράγκον από το έπος του βασιλιά Αρθούρου στην ταινία *Εξκάλιμπερ* του Τζον Μπούρμαν.

Το 1983, ο Μπερν εμφανίστηκε με τον Ρίτσαρντ Μπάρτον και τη Βανέσα Ρέντγκρεϊβ στη μίνι σειρά *Wagner*, με επίσης συμπρωταγωνιστές τους Λόρενς Ολίβιε, Τζον Γκίλγκουντ και Ραλφ Ρίτσαρντσον.  Το 1985, πρωταγωνίστησε στο διάσημο πολιτικό θρίλερ *Κατάσταση εκτάκτου ανάγκης*, αν και στη συνέχεια είπε ότι την παράσταση έκλεψε ο συμπρωταγωνιστής του, βετεράνος ηθοποιός Ντένολμ Έλιοτ: «Τροποποίησα το κλισέ των ηθοποιών ως "Ποτέ μην δουλεύεις με παιδιά, ζώα ή τοn Ντένολμ Έλιοτ"». Στη δεκαετία του '90, η εταιρεία παραγωγής του Plurabelle Films έκανε μια πρώτη συμφωνία με την Phoenix Pictures.
αριστερά|μικρογραφία| Ο Μπερν με το βραβείο που του δόθηκε στο Διεθνές Φεστιβάλ Κινηματογράφου του Εδιμβούργου το 2006
Το 2007, ο Μπερν ήταν πρόεδρος της κριτικής επιτροπής του Φεστιβάλ Κινηματογράφου του Κέρι.

Επιστρέφοντας στο θέατρο, ο Μπερν εμφανίστηκε, από τις 7 έως τις 10 Μαΐου του 2008, ως βασιλιάς Αρθούρος στο έργο *Κάμελοτ* με τη Φιλαρμονική Ορχήστρα της Νέας Υόρκης, ακολουθώντας τα βήματα των βετεράνων ηθοποιών Ρίτσαρντ Μπάρτον και Ρίτσαρντ Χάρις. Συμμετείχε επίσης σε μια κινηματογραφική μεταφορά του μεταμυθοπλαστικού μυθιστορήματος *At Swim-Two-Birds* του Φλαν Ο' Μπράιαν, μαζί με τους Κόλιν Φάρελ και Κίλιαν Μέρφι. Ο ηθοποιός Μπρένταν Γκλίσον επρόκειτο να σκηνοθετήσει την ταινία, τον Οκτώβριο του 2009, ωστόσο, εξέφρασε φόβους ότι, εάν καταργούνταν το Irish Film Board όπως είχε προγραμματιστεί από το ιρλανδικό κράτος, η παραγωγή ίσως αποτύχαινε.

Ο Μπερν πρωταγωνίστησε ως ψυχοθεραπευτής Πολ Γουέστον στη σειρά του HBO *Μαθήματα ψυχολογίας* από το 2008 έως το 2010. Για αυτόν τον ρόλο, ονομάστηκε ο «τελευταίος δρ Μακ Ντρίμι» της τηλεόρασης από την εφημερίδα *[[The New York Times|New York Times]]* και κέρδισε Χρυσή Σφαίρα Καλύτερου Ηθοποιού σε Δραματική Σειρά το 2008.

Το 2011, ο Μπερν υπέγραψε συμφωνητικό για να εμφανιστεί στην ταινία *Το κεφάλαιο* του Κώστα Γαβρά, μια προσαρμογή του ομώνυμου μυθιστορήματος του Στεφάν Οσμόντ.

Το 2017, ο Μπερν εμφανίστηκε στο *Mad to Be Normal*, μια βιογραφική ταινία για τον Σκωτσέζο ψυχιάτρου Ρόναλντ Ντέιβιντ Λέινγκ, σε παραγωγή της Gizmo Films.

Το *Walking with Ghosts*, ένα θεατρικό έργο για έναν ηθοποιό του Μπερν βασισμένο στα ομότιτλα απομνημονεύματά του (που εκδόθηκαν από την Grove Press τον Ιανουάριο του 2021), έκανε πρεμιέρα στο Θέατρο Gaiety του Δουβλίνου την 1η Φεβρουαρίου 2022. Αργότερα, το έργο ανέβηκε στο Διεθνές Φεστιβάλ του Εδιμβούργου. Έκανε πρεμιέρα στις 6 Σεπτεμβρίου 2022 στο Θέατρο Apollo του Λονδίνου, σηματοδοτώντας το ντεμπούτο του Μπερν στο Γουέστ Εντ σε ηλικία 72 ετών και μεταφέρθηκε στις 26 Οκτωβρίου 2022 στο Θέατρο Music Box στο Μπρόντγουεϊ.

## Προσωπική ζωή
Ο Μπερν είχε 12ετή σχέση με την τηλεοπτική παραγωγό και παρουσιάστρια Έινι Οκόνορ, από το 1974 έως το 1986. Ξεκίνησε μια σχέση με την ηθοποιό Έλεν Μπάρκιν και μετακόμισε στο Μανχάταν για να είναι μαζί της. Ένα χρόνο αργότερα, το 1988, παντρεύτηκε την Μπάρκιν, με την οποίο απέκτησε δύο παιδιά. Το ζευγάρι χώρισε φιλικά το 1993 και το διαζύγιο βγήκε το 1999. Αργότερα, ο Μπερν παντρεύτηκε τη Χάνα Μπεθ Κινγκ στις 4 Αυγούστου 2014 στο Ballymaloe House της κομητείας Κορκ. Από το 2021, Ο Μπερν ζει με την οικογένειά του στο Ρόκπορτ του Μέιν.

Στο πέμπτο Διεθνές Φεστιβάλ Κινηματογράφου Jameson του Δουβλίνου το 2007, απονεμήθηκε στον Μπερν το πρώτο από τα νέα βραβεία Βόλτα για τα επιτεύγματά του στην υποκριτική. Έλαβε τιμητική βράβευση της Πανεπιστημιακής Φιλοσοφικής Εταιρείας, από το Trinity College του Δουβλίνου στις 20 Φεβρουαρίου 2007. Τον Νοέμβριο του 2007, του απονεμήθηκε τιμητικό πτυχίο από το Εθνικό Πανεπιστήμιο της Ιρλανδίας στο Γκάλγουεϊ. Ο πρόεδρος του πανεπιστημίου είπε ότι το βραβείο απονεμήθηκε σε αναγνώριση της «εξαιρετικής προσφοράς του ηθοποιού στον ιρλανδικό και διεθνή κινηματογράφο». 

Ο Μπερν κυκλοφόρησε ένα ντοκιμαντέρ το καλοκαίρι του 2008 με τίτλο *Stories from Home*, με θέμα τη ζωή του. Έκανε πρεμιέρα στις Ηνωμένες Πολιτείες τον Σεπτέμβριο του 2009 στο Φεστιβάλ Ιρλανδικού Κινηματογράφου του Λος Άντζελες.

Ο Μπερν έχει συμπεριληφθεί από  το περιοδικό *[[People]]* στον κατάλογο των «πιο σέξι ανδρών εν ζωή». Το  περιοδικό *[[Entertainment Weekly]]* έχει επίσης χαρακτηρίσει τον Μπερν μία από τις πιο σέξι διασημότητες άνω των 50 ετών. 

Ο Μπερν είναι άθεος και έχει ασκήσει έντονη κριτική στην Καθολική Εκκλησία, την οποία περιέγραψε σε συνέντευξή του το 2011 στην εφημερίδα *[[The Guardian|Guardian]]* ως «καταιεστική για τις γυναίκες και τις μειονότητες». Στην ίδια συνέντευξη είπε ότι εξακολουθεί να διαβάζει την Αγία Γραφή «για τους μύθους».

Ο Μπερν ήταν πολιτιστικός πρεσβευτής για την Ιρλανδία μέχρι που επέκρινε το Gathering, μια τουριστική πρωτοβουλία που ενθάρρυνε άτομα ιρλανδικής κληρονομιάς να επισκεφθούν τη χώρα, περιγράφοντάς το ως «απάτη» και προσθέτοντας ότι η πλειονότητα των Ιρλανδών «δεν σκέφτεται τα άτομα της διασποράς παρά μόνο για να τους ζητήσουν λίγα ευρώ». Ο Μπερν επέκρινε επίσης τη στρατηγική μάρκετινγκ που χρησιμοποίησε η μπίρα Guinness, γνωστή ως Ημέρα του Αρθούρου ως «μια άσκηση κυνισμού σε μια χώρα που έχει τεράστιο πρόβλημα με το ποτό».

## Φιλμογραφία

## Παραπομπές


## Βιβλιογραφία
* 
* 

## Εξωτερικοί σύνδεσμοι
* 

Κατηγορία:Ιρλανδοί ηθοποιοί τηλεόρασης
Κατηγορία:Ιρλανδοί ηθοποιοί θεάτρου
Κατηγορία:Ιρλανδοί ηθοποιοί κινηματογράφου
Κατηγορία:Πρώην Ρωμαιοκαθολικοί